Diari Oficial de la Generalitat Valenciana


Sumari del DOGV 9467, del 10-11-2022 (2022/9876)

Anunci d'informació pública de l'emissió de l'informe ambiental i territorial estratègic corresponent a la modificació puntual del Pla parcial del polígon residencial nord La Creueta.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9876


Data del document
:   25-10-2022

Organisme emissor
:   Ajuntament d'Onil

Tipus de document
:   Anunci

Descriptors 

:   * Onil
    * administració local
    * pla d'urbanisme

Anunci d'informació pública de l'emissió de l'informe ambiental i territorial estratègic corresponent a la modificació puntual del Pla parcial del polígon residencial nord La Creueta. [2022/9876]  
La Junta de Govern Local, òrgan ambiental de l'Ajuntament d'Onil, en virtut de la proposta de la regidora delegada de l'Àrea d'Urbanisme, ha emés l'informe ambiental i territorial estratègic favorable, en sessió ordinària de data 3 d'octubre del 2022, corresponent a la modificació puntual del Pla parcial polígon residencial nord La Creueta.  
La part dispositiva de l'informe estableix el següent:  
  
Primer. Resoldre favorablement l'avaluació ambiental i territorial pel procediment simplificat de l'avaluació ambiental i territorial detallada, de la modificació puntual de l'article 63 del Pla parcial La Creueta i del plànol de zonificació de les ordenances, i unificar les esmentades parcel·les 6 i 7 en una única, la 6, dins de les ordenances urbanístiques del PGOU d'Onil.  
  
Segon. Continuar la tramitació de la modificació puntual del Pla general detallat d'aquest municipi d'acord amb la seua normativa específica.  
  
Tercer. Donar compte del contingut de l'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació, i incloure aquest informe en la documentació de la modificació de l'instrument de planejament urbanístic a l'efecte de posar-lo en coneixement de l'òrgan substantiu.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Sisé. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació puntual del Pla general estructural d'aquest municipi en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada de la modificació puntual del Pla general estructural d'aquest municipi.  
  
Cosa que es fa pública per al coneixement general.  
  
Onil, 25 d'octubre de 2022. L'alcaldessa presidenta: Humildad Guill Fuster.